Demografët: Përbërja etnike në SHBA po ndryshon
Pritet që numërimi i popullsisë këtë vit do të tregojë një rritje të madhe të përqindjes së hispanikëve në vend
Kjo nuk është thjesht një vizitë tek doktori. Për Silvia Osorion, ky është një rast tjetër për të parë vajzën e saj që do të lindë së shpejti. Osoria thotë se vajza e saj jo vetëm që do të rritet në një botë më të avancuar teknologjikisht, por edhe mes një numri më të madh njerëzish që ngjajnë si ajo. Hispanikët si Osoria janë grupi etnik që po rritet më shpejt në SHBA. Carl Haub i Zyrës së Referencës së Popullsisë thotë, se brenda 5 vjetësh, lindjet e shumicës së foshnjeve të racës së bardhë mund të pakësohet me 50 për qind. Për më tepër, raporti i lindjeve dhe vdekjeve është një me një për shumicën e bardhë. Ndërsa për çdo hispanik që vdes, lindin 20 foshnje të reja. Arsyet e këtij ndryshimi përfshijnë arsimimin dhe të ardhurat. Sipas demografëve, gratë që bëjnë pjesë në shumicën e bardhë kanë prirjen të jenë më të arsimuara dhe me punë të mira. Ky grup ka prirjen të ketë më pak fëmijë. Ndërsa gratë që janë më pak të arsimuara dhe fitojnë më pak para kanë prirjen të lindin më shumë fëmijë. Enrike Torriko punon me prindërit me pak të ardhura në Centro Nia, një shkollë me dy gjuhë në Washington, ku 78 për qind e familjeve e konsiderojnë veten si hispanikë. Demografët thonë se shumë hispanikë që vijnë në SHBA janë nga Meksika. Imigrantët e rinj nuk jetojnë më në shtete kufitare me Meksikën. Ata migrojnë pranë komuniteteve bujqësore në pjesën qendrore të vendit, ku ka punë. Ndryshimi i përbërjes ndërtenike e shqetëson Jennifer Salehin, e cila është e martuar, me dy fëmijë. Aktualisht, shumë universitete në SHBA po kërkojnë të jenë më të shumëllojshëm përsa i përket përbërjes etnike dhe racore, sepse studentët e bardhë tani për tani përbëjnë shumicën e studentëve. Enrique Torrico thotë se në të ardhmen, përbërja racore dhe etnike nuk do të jenë më tipare për specifikimin e njerëzve. Ai thotë se studentët duhet të përgatiten për realitetin e ri, duke mësuar më tepër se një gjuhë dhe duke përqafuar të gjitha kulturat.